minunile 


Icoanei 


MAICA DOMNULUI 
„CAUTĂ LA SMERENIE' 


Acatistul 
Stăpânei noastre, 
de Dumnezeu Născătoarea, 
înaintea icoanei sale 
făcătoare de minuni 
„Caută la smerenie”! 


Condacul 1 


Apărătoarei Doamne, Stăpânei 
noastre de Dumnezeu Născătoarea, 
care prin preaslăvita arătare a sfintei 
sale icoane „Caută la smerenie” pe 
locuitorii cetăţii Kievului în chip mi- 
nunat i-a cercetat, cântare de mulțu- 
mire îi înălțăm. lar tu, preabună Apă- 
rătoare a neamului creștinesc, izbă- 

''Textul acatistului în cinstea icoanei Maicii 
Domnului „Caută la smerenie”, care circulă de 
mai mulți ani în limba română, a fost confruntat 


cu originalul în limba rusă, suportând mai mul- 
te ajustări și completări (n.trad.). 

vește-ne din toate nevoile și de toți 
vrăjmașşii văzuţi și nevăzuţi ne aco- 
peră, pe cei ce-ţi cântăm ţie cu credin- 
ță: Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Icosul 1 


Împărăteasă a îngerilor și Stăpâ- 
nă a tuturor făpturilor, Preasfântă Fe- 
cioară de Dumnezeu Născătoare, prin 
milostiva arătare a chipului tău celui 
sfânt, în vremurile de demult ai mân- 
tuit cetatea Pskov, iar acum cetatea 
Kievului o ai luminat cu har și mulţi- 
me de minuni ai izvorât celor credin- 
cioși. Pentru aceasta, cu osârdie și cu 
dragoste căzând în fața preacuratului 
tău chip, rugăciuni de umilință adu- 
cem milosârdnicei tale ocrotiri și cu 
frică grăim: 

Bucură-te, împărăteasa noastră cea 
preabună, Născătoare de Dumnezeu, 
nădejdea tuturor oamenilor; 

Bucură-te, primitoarea celor orfani 
și ajutătoarea celor străini; 

Bucură-te, bucuria celor scârbiți și 
acoperitoarea celor necăjiţi; 


84 


Minunile icoanei Maica Domnului „Caută la smerenie” 


Bucură-te, ceea ce iei aminte la ne- 
voia noastră și la necazul nostru; 

Bucură-te, ceea ce ne ajuţi nouă ca 
unor neputincioşi și ne hrănești ca pe 
niște străini; 

Bucură-te, că nu avem alt aju- 
tor afară de tine, nici altă folositoare 
degrabă; 

Bucură-te, că nu avem altă mân- 
gâietoare bună, ci numai pre tine, o, 
Maică a lui Dumnezeu; 

Bucură-te, ceea ce ne acoperi și ne 
aperi pururea; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 2-lea 


Văzând mila ta cea nemărgini- 
tă, Preacurată Stăpână, nenumărate- 
le minuni de tine arătate, revărsate 
pururea de la sfintele tale icoane, cu 
ele precum prin stelele cele de Dum- 
nezeu luminate toată lumea creștină 
ai împodobit-o, te mărim pe tine, ce- 
ea ce ai preamărit neamul nostru cu 
bunăvoința ta, și cu dragoste, căzând 
la sfântul și de minuni făcătorul tău 

chip, Îi cântăm Fiului tău, lui Hristos 
Dumnezeu: Aliluia! 


Icosul al 2-lea 


Văzând credincioşii din cetatea 
Kievului că chipul sfânt al Maicii lui 
Dumnezeu s-a oglindit pe sticla chi- 
votului, s-au minunat foarte și cu 
adâncă evlavie, privind cu ochii tru- 
pești la icoana dătătoare de tămădu- 
iri, cu osârdie au strigat celei mai cin- 
stite decât Heruvimii și mai slăvite fă- 
ră de asemănare decât Serafimii: 

Bucură-te, că cinstitul tău chip 
preaminunat fără de mână omeneas- 
că pe sticla chivotului s-a arătat; 

Bucură-te, că pe toți credincioșii 
foarte i-ai bucurat și i-ai înduioșat cu 
această arătare; 

Bucură-te, Preacurată, care, cău- 
tând la smerenie, auzi glasul nostru și 
cureți toate fărădelegile noastre; 

Bucură-te, Fecioară care, prin naș- 
terea ta dătătoare de viață, pe șarpe 
l-ai omorât; 

Bucură-te, Născătoare de Dumne- 
zeu, care prin rugăciunile tale ne ajuţi 
să dobândim viață neîmbătrânitoare; 

Bucură-te, Născătoarea Cuvântu- 
lui Tatălui, care stingi focul patimilor 
noastre cu roua rugăciunilor tale; 

Bucură-te, mângâietoare bună, ca- 
re cu rugăciunile tale de Maică furtu- 
nile inimilor noastre le domolești; 

Bucură-te, cea care îndrepți rugă- 
ciunile robilor tăi și le dăruiești dez- 
legarea multor păcate; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 3-lea 


Puterea Celui de Sus te-a arătat pe 
tine, cea plină de har, izvor nesecat de 
mângâieri pentru cei aflați întru ne- 
voi, cărora, multe scârbe răbdând din 
partea celor rătăciți şi necredinioși, ai 
binevoit prin îndurarea ta să le arăţi 
această comoară plină de har — chipul 
tău făcător de minuni — în Mănăstirea 
Intrării în Biserică a Maicii Domnu- 
lui ca semn al milei tale către noi, spre 
apărarea de dușmanii cei văzuți și ne- 
văzuţi, ca, fiind întăriți de ajutorul cel 
dumnezeiesc, lui Hristos Dumnezeu 
să-l cântăm: Aliluia! 

Icosul al 3-lea 


Aşa precum odinioară ţarul a po- 
runcit unor monahi să se așeze cu tra- 
iul lângă icoana Maicii Domnului de 
la Tihvin, ca să-ţi cânte ţie celei Prea- 
curate măriri și ca pentru toată lumea 
să se roage, tot astfel și acum mitro- 
politul Kievului a poruncit să se facă 
mănăstire, şi fraţii adunaţi lângă icoa- 
na ta cea făcătoare de minuni, arătată 
de curând, rugăciuni să înalțe pentru 
toți oamenii și să-ţi cânte: 

Bucură-te, că prin arătarea ta tot 
pământul Kievului ai sfințit; 

Bucură-te, ceea ce dai uşurare celor 
strâmtoraţi; 

Bucură-te, a celor ce trăiesc fă- 
ră rânduială pedepsitoare plină de 
îndurare; 

Bucură-te, preaînțeleaptă povăţui- 
toare a celor neînțelepți; 

Bucură-te, înspăimântătoare groaz- 
nică a celor ce obijduiesc; 

Bucură-te, a celor obidiți preabună 
apărătoare; 

Bucură-te, izgonitoare a duhului 
mâhnirii şi al fricii; 

Bucură-te, minunare a tuturor nea- 
murilor pământului; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 4-lea 


Ca pe o stea strălucitoare, ca un 
nou semn al milei sale a arătat Prea- 
curata Fecioară, credincioșilor din de 
Dumnezeu păzita cetate Kiev, cinstită 
icoana sa „Caută la smerenie” pentru 
întărirea dreptmăritoarei credințe în 
vremuri de grele încercări, neorându- 
ieli și rele desfătări, pornite de dușma- 
nii celor fără de credință. Văzând în- 
să în această arătare un semn al marii 
purtări de grijă a lui Dumnezeu pen- 
tru noi, cu frică şi cu cutremur grăim 
către tine, Împărăteasa cerului și a pă- 
mântului: Tu ești scut nebiruit și zid 
nesurpat pentru toți cei ce te laudă și 
cântă lui Dumnezeu: Aliluia! 


Icosul al 4-lea 


Auzind despre minunata arătare a 
sfintei tale icoane în cetatea Kievului, 
Preabinecuvântată Împărăteasă a ce- 
rului și a pământului, mulțime de oa- 

meni a venit la biserica ta pentru a ve- 
dea și a se mira de această minune, în- 
chinându-se cu bucurie și cu evlavie 
icoanei tale celei făcătoare de minuni 
şi înălțându-ți cântări de laudă: 

Bucură-te, că ai aflat har la Dum- 
nezeu, fiind mai preamărită decât toți 
îngerii și sfinții; 

Bucură-te, Maica lui Dumnezeu, 
Născătoarea lui Hristos, Cel puternic 
în războaie, care ne izbăvești pe noi 
de mâhnire și de năvălirile cele rele 
ale dușmanilor; 

Bucură-te, că tu în chip de negră- 
it ai născut pe Dătătorul de Viaţă, 
Hristos, și ne învii pe noi cei morți cu 
sufletul; 

Bucură-te, stăpână, sfinţitoarea ini- 
milor noastre celor întinate, ceea ce ai 
născut pe Cuvântul cel Preasfânt; 

Bucură-te, milostivă, care ne în- 
tinzi nouă mână de ajutor, ca, mântu- 
iți fiind, neîncetat să te fericim; 

Bucură-te, Fecioară de Dumnezeu 
fericită, care prin revărsarea îndurării 
tale stingi cărbunii patimilor noastre; 

Bucură-te, ceea ce aprinzi sfeșnicul 
cel stins al inimilor noastre; 

Bucură-te, ceea ce Îl faci îndurător 
pe Judecătorul, Fiul tău; 

“Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 5-lea 


Arătându-se minunea la icoana ta, 
credincioșii s-au bucurat, iar cei ne- 
credincioși s-au minunat „cum dară 
una ca aceasta”, și căutând să înțelea- 
gă, au priceput ei puterea Preacuratei, 
recunoscând apoi, după o vreme, îna- 
intea poporului, că întipărirea pe sti- 
cla chivotului nu este lucrare a mâinii 
celei omenești, iar noi, minunându-ne 
pururea de mila ta, ne rugăm ca Dom- 
nul, Împăratul slavei, să caute la ne- 
vrednica noastră rugăciune și să as- 
culte cererile noastre, ale tuturor celor 
care cu credință cheamă numele tău 
cel sfânt, cântând Fiului tău: Aliluia! 


Icosul al 5-lea 


Răsărit-a nouă harul cel strălucitor 
de la sfânta ta icoană făcătoare de mi- 
nuni, Pruncă de Dumnezeu aleasă, şi 
în faţa ei căzând, cu lacrimi ne rugăm: 
izgonește norul ispitelor și necazuri- 

lor venit asupra noastră, ca să-ți cân- 
tăm ţie cu bucurie: 

Bucură-te, preaslăvită poartă ce- 
rească, care ne deschizi nouă calea 
mântuirii; 

Bucură-te, Preacurată, care ne în- 
tinzi nouă mâna ta și din adâncul su- 
ferințelor ne scoţi; 

Bucură-te, Preasfântă Născătoare a 
Luminii celei nezidite, care din bezna 
patimilor ne slobozești; 

Bucură-te, bucuria îngerilor, bună- 
tatea drepţilor, nădejdea credincioși- 
lor și ocrotitoare a noastră; 

Bucură-te, pod care treci la Viaţa 
cea neîmbătrânitoare pe cei ce cu cre- 
dinţă și cu dragoste te preamăresc; 

Bucură-te, ceea ce înalți cornul cre- 
dincioșilor, al celor ce te laudă pe tine 
şi care se închină preacinstitului tău 
chip; 

Bucură-te, călăuzitoarea către bu- 
nătăţile Împărăției celei cereşti și că- 
tre pacea dumnezeiască; 

Bucură-te, că ne întinzi tu mâna ta 
şi ne îndrumi spre limanul mântuirii; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 

Condacul al 6-lea 


Propovăduitoare a negrăitelor ta- 
le minuni, Maică a lui Dumnezeu, s-a 
arătat sfânta mănăstire închinată ție 
din cetatea Kievului, căci aici s-a îm- 
plinit prin tine, Preacurată Fecioară, 
minunată purtare de grijă a lui Dum- 
nezeu pentru noi. Şi atunci când am 
avut tainica dorinţă a inimii de a îm- 
podobi preaminunatul tău chip cu o 
cunună prețioasă de pietre scumpe, 
cu milostivire ne-ai auzit tu. Și acum 
auzi-ne dară pe noi, cei păcătoşi şi ne- 
vrednici, care cu osârdie venim spre 
chipul tău cel preaslăvit și cu glas de 
pocăință strigăm din adâncul sufletu- 
lui: „Stăpână, mântuiește-ne, că pie- 
rim de mulțimea fărădelegilor noas- 
tre, ca întotdeauna să-ți mulțumim 
şi să te preamărim pe tine, ajutătoa- 
rea noastră cea grabnică și minunată, 
cântându-l lui Dumnezeu: Aliluia!” 


Icosul al 6-lea 


Precum odinioară iudeii au adus 
pentru chivot argint și aur, așa și acum 
toți cei ce au primit prin tine vinde- 
cări, cu mulțumire îți aduc argint 

și aur, chivot preacurat, și astfel îm- 
podobind cu multe daruri, veșmânt 
scump și cunună de pietre scumpe 
preasfântul tău chip, ne închinăm ţie 
şi cu lacrimi îţi strigăm: 

Bucură-te, Născătoare de Dumne- 
zeu Fecioară, care și la naștere, și du- 
pă nașterea ta te afli curată; 

Bucură-te, preabună, ceea ce dăru- 
iești inimilor noastre duhul umilinței 
și al smereniei, curățire minţii și în- 
dreptare vieții; 

Bucură-te, preanevinovată, lăsarea 
greșalelor noastre și dăruitoare a iz- 
voare de lacrimi; 

Bucură-te, ceea ce cu puternicele 
tale rugăciuni vindeci rănile suflete- 
lor noastre; 

Bucură-te, potirul vieţii și al nemu- 
ririi, care ne aduci pe noi la porțile 
veșniciei; 

Bucură-te, izbăvitoarea noastră din 
nevoi și necazuri și de Înfricoșătoarea 
Judecată ce va să vie; 

Bucură-te, izvor de viață, purtă- 
“tor al bucuriei și nestricăciunii, care 
adăpi sufletele noastre însetate; 

Bucură-te, preamilostivă, care cu 
lumina ta blândă izgonești întuneri- 
cul patimilor și al păcatelor noastre; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 7-lea 


Domnul Cel îndelungrăbdător 
vrând să arate iubirea Sa de oameni, 
cea plină de daruri, în bezna cea ne- 
mărginită, te-a ales pre tine una pen- 
tru a-l fi lui Maică și te-a făcut pentru 
oameni apărare nesurpată: ca cel ce 
după Judecata lui Dumnezeu vrednic 
de osândă se va afla, scăpând sub aco- 
perământul tău împărătesc, pocăință 
să aducă, cântând: Aliluia! 


Icosul al 7-lea 


O nouă scăldătoare Siloam, pre- 
cum cea de demult, ni s-a arătat nouă 
locașul închinat Intrării tale în Bise- 
rică, pentru că toți credincioșii se în- 
chină icoanei tale făcătoare de minuni 
și cântări de rugăciune în fața ei în- 
totdeauna săvârșesc, ca să nu rămână 
tăinuit izvorul cel plin de har al vinde- 
cărilor pentru toți cei ce au trebuință 
de acesta. De aceea, netăinuind bine- 

facerile tale, Preacurată, cu mulțumi- 
re îţi cântăm: 

Bucură-te, mielușea, Născătoarea 
Mielului Celui Ce a luat păcatele lumii; 

Bucură-te, Fecioară  Preacura- 
tă, care sufletele noastre necurate le 
curățești; 

Bucură-te, sfințitoarea a toate, ce- 
ea ce reverși neîncetat din mâinile ta- 
le tămăduuiri; 

Bucură-te, vița cea dumnezeiască, 
care ai crescut strugurele cel preami- 
nunat, dându-ne nouă băutura cea 
nesecată; 

Bucură-te, râu al tămăduirilor și 
mare, care toate patimile noastre le 
îneci; 

Bucură-te, una fără de prihană, ca- 
re în viaţa pământească ne acoperi cu 
acoperământul milei tale; 

Bucură-te, ceea ce ne izbăveşti cu ru- 
găciunile tale de Maică de boli şi de ori- 
ce vătămare sufletească și trupească; 

Bucură-te, preabuna noastră povă- 
țuitoare, care ne arăţi să aducem mul- 
țumiri pentru toate binefacerile tale; 

Bucură-te, Preacurată Fecioară de 
Dumnezeu Născătoare, care din înăl- 
ţimea cerurilor cauţi la smerenia ro- 
bilor tăi! 

Condacul al 8-lea 


Toată viaţa noastră pământească 
este plină de dureri și de necazuri, de 
clevetiri, supărări, mustrări și de al- 
te scârbiri. Slăbește trupul, slăbeşte și 
duhul nostru. Către tine alergăm, cea 
plină de har, și cădem în fața chipu- 
lui tău preacurat: umple de veselie şi 
de bucurie inimile noastre scârbite, 
ca întotdeauna să cântăm lui Dumne- 
zeu: Aliluia! 


Icosul al 8-lea 


Minunată arătare a fost dată unui 
om atunci când, aflându-se la rugă- 
ciune, se ruga pentru răposata sa ru- 
denie, care fără de pocăință adormi- 
se, când deodată a văzut el pe pere- 
te sfântul tău chip, Stăpână, iar după 
aceea a văzut-o în același loc şi pe cea 
răposată, strălucind de bucurie ce- 
rească. Pricepând că în această arăta- 
re ai fost tu, Maica Luminii, care în- 
tru cele de Sus locuiești și întotdeau- 
na mijlociri pentru cei vii şi cei morți 
aduci Fiului tău, inima lui s-a umplut 
de bucurie duhovnicească, grăind 
unele ca acestea: 

Bucură-te, ceea ce ușurezi viața cea 
de dincolo a rudelor noastre și nu-ţi 
întorci fața ta de la cei ce-ţi aduc da- 
ruri de mulțumire; 

Bucură-te, că celor ce nădăjduiesc 
întru tine le dăruiești sfârșit bun; 

Bucură-te, că și după moarte mijlo- 
cești pentru sufletul înfățișat Judecăţii 
Domnului; 

Bucură-te, că mângâi cu ajutorul 
tău cel plin de har pe părinţii îndure- 
rați de pierderea copiilor; 

Bucură-te, neobosită rugătoare, ca- 
re ne trimiți sfârșit pașnic și fără de 
dureri în această vale a plângerii și a 
necazurilor; 

Bucură-te, că în ceasul groaznic al 
morții mijlocești pentru cei ce te cin- 
stesc cu credință și de vămile văzdu- 
hului îi izbăvești pe ei; 

Bucură-te, milostivă, care ne arăţi 
mila ta în ziua ispitei, atunci când se 
vădesc toate lucrurile noastre bune și 
rele; 

Bucură-te, preaîndurată, care nu le- 
pezi pocăința păcătoşilor și din groa- 
pa pieirii îi răpești cu mila ta; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 

Condacul al 9-lea 


Toată firea îngerească cântări de 
laudă îţi aduce ţie, adevăratei Maici a 
lui Dumnezeu și ocrotitoarei celor ce 
vin la tine şi-ţi cer ajutor, căci cu mij- 
Jocirea ta puternică și neclintită pe cei 
drepți îi veselești, pe păcătoși îi aperi, 
necazurile le domolești, rudelor noas- 
tre răposate soarta de după moarte 
le-o ușurezi și te rogi pentru noi toți 
cei ce cu credinţă Îi cântăm Fiului tău: 
Aliluia! 


Icosul al 9-lea 


Ritorii cei rătăciți în deșartă în- 
ţelepciune nu pot să priceapă taina 
dumnezeiască a fecioriei tale, Năs- 
cătoare de Dumnezeu, nici a lămuri 
nu pot puterea minunată ce se revar- 
să necontenit de la sfintele tale icoane 
întru vindecarea bolnavilor și pentru 
orice folos sufletesc şi trupesc al oa- 
menilor. Noi însă cu evlavie te măr- 
turisim pe tine Maică și Fecioară, lău- 
dând după vrednicie praznicul icoa- 
nei tale, Stăpână, și cu credință ne 
închinăm chipului tău cel sfânt și cu 
dragoste strigăm: 

Bucură-te, Mireasa lui Dumnezeu, 
care ai născut Lumina cea dumneze- 
iască și mai înainte de veci; 

Bucură-te, Maică și Fecioară prea- 
binecuvântată; 

Bucură-te, bucuria neîncetată a 
maicilor; 

Bucură-te, una cea fără de prihană 
şi cea mai bună între femei; 

Bucură-te, slavă a îngerilor, stâlp de 
întărire şi comoara mântuirii noastre; 

Bucură-te, Împărăteasa cerurilor, 
izvor nepieritor și ușă de pocăință; 

Bucură-te, Maică milostivă a celor 
scârbiți și împovăraţi; 

Bucură-te, apărătoare împărăteas- 
că a neamului creştinesc; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 10-lea 


Lumii aflate în adâncul păcatului 
ai născut pe Mântuitorul și ca pe un 
Prunc în braţe L-ai purtat. lar acum 
dumnezeiasca Lui oglindire pe icoa- 
na ta cea sfântă ne-o arăţi, dăruin- 
du-ne prin ea multă milă și belșug de 


100 


Minunile icoanei Maica Domnului „Caută la smerenie” 


bunătăţi. Pentru aceasta, cu credință 
şi cu dragoste cinstim chipul tău făcă- 
tor de minuni, Stăpână, și cu osârdie 
ne rugăm ţie: fii nouă acoperământ 
și apărare în Ziua Judecăţii, ca prin 
mijlocirea ta de Maică să ne miluias- 
că pe noi Judecătorul cel drept, Fiul 
tău, și să ne învrednicească de starea 
cea de-a dreapta Sa, ca toți să-l cân- 
tăm Lui: Aliluia! 


Icosul al 10-lea 


Zid şi acoperământ al cetăţii Psko- 
vului a fost dată sfânta ta icoană, Îm- 
părăteasă și Stăpână, scăpând în mul- 
te rânduri de la pieire această cetate. 
Iar acum și pe noi păcătoşii și nevred- 
nicii robii tăi cu milostivire ne-ai cer- 
cetat prin arătarea minunată a prea- 
curatului tău chip și primești cu bu- 
năvoinţă rugăciunile înălțate înaintea 
lui, care din inimi mulțumitoare îţi 
cântăm ţie: 

Bucură-te, că precum de demult cu 
icoana Adormirii tale ai salvat în ne- 
numărate rânduri cetatea Kievului, 
tot astfel şi acum ne îngrădești de toa- 
te nevoile cu preaminunata ta icoană; 

Bucură-te, a Lavrei Peșterilor slăvi- 
tă ziditoare și a bisericilor ei preacin- 
stită înfrumusețătoare; 

Bucură-te, preaminunată păzitoare 
a altor lăcașuri sfinte, care prin harul 
tău se zidesc și sporesc întru evlavie; 

Bucură-te, ceea ce ai proslăvit acest 
loc al arătării sfintei tale icoane prin 
slăvite minuni și tuturor arăţi milă 
îmbelșugată; 

Bucură-te, Mireasă Preacurată a 
lui Dumnezeu, care pe cei ce cinstesc 
sfântul tău chip îi izbăvești de osândi- 
rea la muncile cele de multe feluri; 

Bucură-te,  acoperitoarea  noas- 
tră cea preamilostivă, care neîncetat 
ne izvorăști milă de la icoana ta cea 
preaminunată; 

Bucură-te, Stăpână, care cu rugă- 
ciunile tale de maică trezești din som- 
nul cel de moarte sufletele noastre 
spre slăvirea ta; 

Bucură-te, bucuria lumii, căci întru 
tine se bucură soborul îngeresc și nea- 
mul omenesc; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 

Condacul al 11-lea 


Cântarea noastră de rugăciune, 
înălțată cu credinţă și cu dragoste că- 
tre tine, Stăpână și Doamnă, cu îndu- 
rare o primește și vistieria darurilor 
tale să nu ne-o închizi, Binefăcătoare 
a noastră, de Dumnezeu Născătoa- 
re, pentru că am sărăcit foarte în fap- 
te bune şi, alergând cu osârdie la co- 
moara milei tale — la minunata icoană 
a ta —, cădem și ne rugăm: păzește-ne 
de învățăturile cele rătăcite, de răz- 
vrătirile viclene, ocrotește-ne de toată 
neorânduiala și de relele năvăliri ale 
vrăjmașilor, ca, învrednicindu-ne cu 
dragoste și într-un gând, împreună 
toți fiii credincioși ai Sfintei Biserici a 
lui Hristos, cu bunăcuviință să-l cân- 
tăm Ziditorului nostru: Aliluia! 


Icosul al 11-lea 


Cu razele luminoase ale minunilor 
strălucește neîncetat sfânta ta icoană, 
neprihănită Născătoare de Dumnezeu 
Fecioară, luminându-ne pe noi, cei în- 
tunecați de negura păcatelor și îndrep- 
tându-ne către slavoslovirea neînceta- 
tă a preasfânt numelui tău. Drept ace- 

ea ne veselim noi păcătoşii, având o 
astfel de arvună a bunăvoinței tale 
către noi, şi ţie, grabnică ajutătoare a 
noastră, cu mulțumire îți grăim: 

Bucură-te, împărateasă și stăpână, 
care cu lumina ta cea cerească ne lu- 
minezi și care sub acoperământul tău 
întotdeauna ne adăpostești; 

Bucură-te, blagoslovită și preaslă- 
vită Maică neispitită de bărbat, care 
înviezi sufletele noastre omorâte de 
păcat; 

Bucură-te, curată și fără de prihană 
Fecioară, care ai născut pe Fiul Cel Ce 
ne izbăvește de toată ispita; 

Bucură-te,  preaslăvită 
de Dumnezeu Născătoare, care ne 
izbăvești pe noi din toată nevoia şi 
necazul, așezându-ne pe piatra dum- 
nezeieștii mântuiri; 

Bucură-te, Mieluşeaua cea curată, 
Fecioară, Maică, Pruncă, care ne cu- 
reți de patimile cele trupești; 

Bucură-te, că toți cei ce te slăvesc 
pe tine, de Dumnezeu aleasă, se izbă- 
vesc de mrejele înșelăciunii; 

Bucură-te, munte înalt, văzut de 
Daniel, din care Hristos, Cinstita Pia- 
tră cea din capul unghiului, S-a arătat; 


104 


stăpână 


A 


. - 2 
Minunile icoanei Maica Domnului „Caută la smerenie 


Bucură-te, Fecioară curată, toiag 
din rădăcina lui lesei, care ne-ai înflo- 
rit pe Domnul Cel Atotputernic; 

Bucură-te, Preacurată Fecioară de 
Dumnezeu Născătoare, care din înăl- 
țimea cerurilor cauţi la smerenia ro- 
bilor tăi! 


Condacul al 12-lea 


Cămară sfântă și neprihănită a lui 
Dumnezeu, Maica Domnului puteri- 
lor celor de Sus, nu te scârbi de noi 
păcătoşii și nevrednicii, cei ce cântăm 
milele arătate nouă de la preacinstită 
icoana ta și cu lumina ta cea neînse- 
rată luminează sufletele noastre în- 
tunecate, aducându-le la Lumina cea 
în trei ipostasuri a Dumnezeirii și în- 
tăreşte-ne întru dreapta credinţă, o, 
Preabună, şi ne învrednicește ca până 
la ultima suflare să cântăm neîncetat 
Atotţiitorului: Aliluia! 


Icosul al 12-lea 


Cântări de laudă și mulțumire 
înălfîndu-ți, de Dumnezeu preaferi- 
cită Fecioară, propovăduim cu mare 
glas măreţia minunilor și bogăţia mi- 

lei tale arătate asupra noastră și din 
adâncul inimii îți aducem cu smere- 
nie aceste cântări de laudă: 

Bucură-te, cetate nesurpată și zid 
al Dreptei Credinţe; 

Bucură-te, nebiruită conducătoare 
a voievozilor și oștilor creștine; 

Bucură-te, mântuire neînșelătoare 
și mijlocitoare lumii, care ai născut pe 
Ziditorul a toată făptura; 

Bucură-te, ușa Vieţii, care deschizi 
ușile pocăinței; 

Bucură-te, cea binecuvântată, care în 
ceasul morții izgonești de la noi întune- 
catele chipuri ale viclenilor demoni; 

Bucură-te, cea preamilostivă, care 
în ziua Înfricoşatei Judecăţi de mun- 
cile iadului ne izbăvești pe noi și ne 
arăţi moștenitori ai negrăitei slave a 
Fiului tău; 

Bucură-te, Preanevinovată, care 
pururea ne arăţi iubirea ta de oameni, 
slobozindu-ne de ispitele și de mreje- 
le cele diavolești; 

Bucură-te, Preacurată, care faci 
cu noi semn spre bine, ca să vadă 
cei ce ne urăsc pe noi și să se rușine- 
ze, primind tu rugăciunile noastre și 
trimițându-ne mângâiere; 

Bucură-te, Preacurată Fecioară de 
Dumnezeu Născătoare, care din înăl- 

ţimea cerurilor cauţi la smerenia ro- 
bilor tăi! 


Condacul al 13-lea 


O, prealăudată Maica Domnului 
nostru lisus Hristos, Preasfântă Fe- 
cioară, ceea ce ești mare nesecată a 
darurilor celor dumnezeiești! Ca spre 
o candelă luminoasă, plină cu unt- 
delemnul îndurării, privim la tine cu 
ochii credinței, luminaţi fiind de blân- 
da ta strălucire și încălziți de dragos- 
tea ta, ție, ca bunei noastre Apărătoa- 
re, cu umilință îţi grăim: primește cu 
bunăvoință cântarea noastră de rugă- 
ciune pe care ţi-o înălțăm cu credință 
înaintea icoanei tale celei preaminuna- 
te și cu atotputernicele tale rugăciuni 
roagă-te, Stăpână, ca să ne mântuim 
noi, păcătoşii, de nevoile vremelnice 
şi de cele veșnice, ca, mântuindu-ne 
prin tine, în viaţa ce va să fie, să pro- 
slăvim întrutot sfânt numele Fiului 
tău și Dumnezeului nostru, cântân- 
du-l Lui cu credinţă: Aliluia! 


(Acest condac se citește de trei ori, 
iar după aceasta se repetă condacul 1 
și icosul 1, după care urmează rugă- 
ciunea: „O, Preasfântă Doamnă...”) 

Rugăciune 
înaintea icoanei Maicii Domnului 
„Caută la smerenie” 


O, Preasfântă Doamnă, Fecioară de 
Dumnezeu Născătoare, ceea ce ești 
mai mărită decât Heruvimii și mai 
cinstită decât Serafimii, Pruncă de 
Dumnezeu aleasă! 

Caută din înălțimea cerurilor cu 
ochiul tău cel blând spre noi, nevred- 
nicii robii tăi, care cu umilință și cu la- 
crimi ne rugăm înaintea preacinsti- 
tului tău chip, şi nu ne lipsi pe noi de 
ocrotirea ta și de acoperământul tău cel 
împărătesc în călătoria noastră pămân- 
tească plină de scârbe și de tulburare. 

Mântuieşte-ne pe noi cei aflați în- 
tru pierzare și în nevoi, ridică-ne din 
adâncul păcatelor, luminează min- 
tea noastră întunecată de patimi și 
tămăduiește rănile sufletelor şi tru- 
purilor noastre. 

O, Atotmilostivă Maică a Stăpânu- 
lui Celui iubitor de oameni! Revarsă 
peste noi bogăţia milei tale, întărește 
voința noastră neputincioasă spre 

împlinirea poruncilor lui Hristos, 
topește împietrirea inimilor noastre, 
dăruindu-ne dragoste de Dumnezeu 

şi de aproapele, dă-ne zdrobire ini- 
milor noastre și pocăința cea adevă- 
rată, ca, fiind curățiți de întinarea pă- 
catelor, să ne învrednicim de sfârșit 
creştinesc cu pace și de răspuns bun 
la înfricoșata și nemitarnica Judecată 
a Domnului nostru lisus Hristos, Că- 
ruia împreună cu Tatăl Cel fără de în- 
ceput și cu Preasfântul şi de. Viaţă Fă- 
cătorul Duh 1 se cuvine toată slava, 
cinstea și închinăciunea, acum și pu- 
rurea și în vecii vecilor. Amin! 


Tropar, glas 4: 


Zid nebiruit și izvor de minuni 
s-a arătat chipul tău, Stăpână, și pre- 
cum odinioară prin el ocrotire cetății 
Pskov ai dăruit, tot astfel și acum cu 
milostivire izbăvește-ne pe noi din 
toate nevoile și necazurile și mântu- 
iește, ca o preaiubitoare Maică, sufle- 
tele noastre! 


Condac, glas 3 


Preacurată Fecioară, cinstind înti- 
părirea chipului tău, prinos de mul- 
țumire îți aducem, celor vii și celor ră- 
posați ajută-le tu dară, apără cetatea 

și părțile cele creștinești și înaintea Fi 
ului Tău rugăciunile noastre le arată 


şi ne mântuiește pe noi. 


Mărimuri: 


Mărimu-te pre tine, Preasfântă Fe- 
cioară, Pruncă de Dumnezeu aleasă, 
„şi cinstim minunea sfintei tale icoane! 

